सागर राहगीरी में कल होगी मेहंदी सजाओ प्रतियोगिता
सागर | दैनिक भास्कर एवं नगर निगम के संयुक्त कार्यक्रम सागर राहगीरी में इस बार मेहंदी सजाओ प्रतियोगिता होगी। राहगीरी सोशल ग्रुप द्वारा यह आयोजन होगा। विजेताओं को पुरस्कृत किया जाएगा। ग्रुप के बंटी जैन ने बताया कि सभी आयु वर्ग के प्रतिभागी इसमें सहभागिता कर सकते हैं। इसके अलावा द हेल्प ग्रुप के शिवा योगी द्वारा फुग्गा फोड़ो, फन बॉल, सबसे पहले केले खाओ जैसी प्रतियोगिताएं होंगी। इसके अलावा कदम संस्था द्वारा पौधरोपण भी किया जाएगा। इसके अलावा अन्य कार्यक्रम पहले की तरह ही होंगे। मंच से गीत, संगीत, नृत्य आदि की प्रस्तुतियां होंगी। शानदार प्रस्तुति देने वालों को पुरस्कृत किया जाएगा।
hin_Deva hin_Deva